Cikadiniai

Cikadiniai (Cicadomorpha) – straubliuočių (Hemiptera) infrabūrys, kuriam priklauso apie 17000 rūšių smulkių ir vidutinio dydžio vabzdžių.

 Ypatumai 

Vabzdžiai smulkūs ir vidutiniai, vasarą dažnai aptinkami pievose ant žolių ir ant krūmų. Pabaidyti vikriai šokinėja. Jų antenos trumpos, trinarės; du pirmieji nariai stori, o trečiasis plonas ir su šereliu viršūnėje. Turi facetines akis ir 2-3 paprastąsias akeles. Užpakalinės kojos šokamosios. Letenos trinarės. Priekiniai sparnai storesni už užpakalinius. Minta augalų sultimis, kai kurios rūšys kenkia žemės ūkio augalams.

 Klasifikacija 

Pasaulyje yra apie 17000 rūšių. Lietuvoje aptinkama apie 330 rūšių iš šių šeimų:Ivanauskas, A., Valiūnas, D., Ivinskis, P., & Rimšaitė, J. (2014). Some data on Cicadomorpha and Fulgoromorpha (Insecta, Hemiptera) of Lithuania. New and rare for Lithuania insect species, 26, 26-30.

 Giedančios cikados (Cicadidae)
 Seilinės cikados (Cercopidae)
 Putinės cikados (Aphrophoridae)
 Kuprotosios cikados (Membracidae)
 Cikadėlės (Cicadellidae)
 Delphacidae

 Etimologija 
Pavadinimas cikadà per zoologinį pavadinimą ir aplinkines kalbas (, , ,  ir kt.) kilęs iš . Lotyniškas žodis neaiškios kilmės, greičiausiai garso pamėgdžiojimas.

 Šaltiniai